tomron87/hebrew-wikipedia-sentences-corpus huggingface dataset:
Football Manager 2013, המשחק החדש בסדרה, שמציין 20 שנים של פיתוח משחקי ניהול כדורגל של חברת Sports Interactive, יצא לחנויות ב-2 בנובמבר 2012.
המשחק החדש כולל לראשונה גם טבלת דירוג עולמי, שתציג את הדירוג של כל שחקני Football Manager בעולם, על פי הישגיהם במשחק ובאתגרים השונים שבו.
כמו קודמו בסדרה, Football Manager 2013 ניתן להפעלה רק באמצעות שירות המשחקים Steam, עם חיבור לאינטרנט.
Football Manager 2014 שוחרר לחנויות ב-31 באוקטובר 2013 בישראל ובאירופה.
לראשונה,המשחק היה זמין ב-Linux,וממשחק זה היה ניתן לשמור את קובצי השמירות בענן.
בין השיפורים במשחק החדש,היו שיפורים במנוע המשחק,שיפור מסך החדשות,תקשורת יותר טובה עם הנהלת הקבוצה שהשחקן מנהל ותקשורת יותר טובה עם שחקני הקבוצה.
Football Manager Live הושק בחנויות בריטניה ב-23 בינואר 2009 ועוד קודם לכן, הופץ באופן דיגיטלי.
Football Manager Live, בניגוד לשאר משחקי הסדרה, הוא קונספט חדש, משחק רשת המוני המבוסס על משחקי Football Manager ומאפשר לשחקנים ליצור מועדון כדורגל, לנהל אותו ולהתחרות נגד אלפי מנג'רים אנושיים אחרים.
ההרשמה למשחק מבוססת על מנוי חודשי אותו ניתן לרכוש באתר הרשמי.
בניגוד למשחקים דומים בז'אנר (האטריק), Football Manager Live לא משוחק באמצעות דפדפן האינטרנט אלא באמצעות תוכנה.
מבחינת מנוע המשחק והטקטיקות, מדובר בכותר הדומה מאוד לשאר משחקי הסדרה, אך המשחקיות שלו שונה משמעותית והקונספט מתמקד בפן הקהילתי.
העברות השחקנים נעשות באמצעות מכרזים המוניים, ניתן לתקשר עם מנג'רים אחרים באמצעות צ'אטים, סקרים והודעות פרטיות, ולשחק נגדם משחקי ידידות.
Football Manager Live מחולק ל"עולמות משחק" (שרתים) כאשר בכל "עולם משחק" משתתפים כ-1000 מנג'רים אנושיים וכל "עולם" כולל מפעלים, התאחדויות, פרסים והתרחשויות שונות.
בחודש אפריל 2011 הודיעה חברת הפיתוח Sports Interactive כי בשל מספר המנויים הנמוך שנרשמו למשחק, הוא יירד מהאוויר.
ההרשמה למשחק נסגרה ושרתי המשחק הורדו מהאוויר בסוף מאי 2011.
פוטוגניות (מאנגלית: Photogenic - מהמילה Photography, צילום) הוא מושג כללי המשמש לתיאור מושא, בדרך כלל אדם, המופיע כנאה בצילומים.
תיאור אדם כפוטוגני או לא פוטוגני הוא סובייקטיבי בהכרח.
אדם המתואר כפוטוגני לא בהכרח נראה נאה במציאות, ואף להפך.
"תופעת" הפוטוגניות נגרמת גם בשל אפקט הניגוד בין הדו-ממד והתלת-ממד, ויכולה להסביר מדוע אדם נראה "טוב יותר" בדו-ממד מאשר בתלת-ממד או להפך.
לכן אדם המתואר כפוטוגני, נראה לעיתים טוב יותר בדו-ממד מאשר בתלת-ממד.
פוטבול ליג צ'מפיונשיפ האנגלית , הידועה גם בקיצור צ'מפיונשיפ, היא ליגת הכדורגל השנייה בחשיבותה באנגליה, אחרי הפרמייר ליג.
זוהי הליגה הגבוהה ביותר בפוטבול ליג.
הפוטבול ליג צ'מפיונשיפ היא הליגה הלא-עליונה העשירה ביותר בעולם והשישית בעושרה באירופה לאחר הליגות העליונות של אנגליה, ספרד, איטליה, צרפת וגרמניה עם הכנסות כוללות של הקבוצות על סך 306 מיליון ליש"ט.
הליגה הוקמה בשנת 2004, והחליפה את הליגה הראשונה של הפוטבול ליג בתור הדרגה השנייה של מבנה ליגות הכדורגל באנגליה.
בעיני רבים מאוהדי הכדורגל האנגלי הצ'מפיונשיפ מבטאת טוב מכולן את שורשי מסורת הכדורגל באנגליה, מבחינת תפיסת המשחק והאהדה לקבוצה ולשחקן האנגלי.
משחקי הליגה מושכים עשרות אלפי צופים.
הליגה הארוכה (46 מחזורים) יוצרת גם לרוב הכרעות דרמטיות בצמרת ובתחתית.
החל מעונת 2013–2014, הצ'מפיונשיפ היא בחסותה של חברת Sky Bet (וכך גם שאר הליגות לבד מהפרמייר ליג).
הליגה כוללת 24 קבוצות, כאשר בסיום העונה יורדות שלוש מהן לליגה האנגלית השלישית (הפוטבול ליג הראשונה), ושלוש עולות לפרמייר ליג.
שתי הקבוצות המסיימות ראשונות עולות באופן אוטומטי, וזהותה של העולה השלישית נקבעת בתום משחקי הפלייאוף: מקום שלישי נגד מקום שישי, ומקום רביעי נגד מקום חמישי.
חצאי הגמר מתנהלים בשיטת בית וחוץ, כאשר משחק הגמר הוא המשחק היחידי המתקיים באצטדיון נייטרלי, בדרך כלל באצטדיון ומבלי.
העולות והיורדות בפוטבול ליג צ'מפיונשיפ מאז השינוי במבנה הליגות
+עונהעולות לפרמייר ליגיורדות מהפרמייר ליגעולות מהפטבול ליג הראשונהיורדות לפוטבול ליג הראשונה2004-05סנדרלנד
וסטהאם יונייטדברייטון אנד הוב אלביון
ויגאן את'לטיק2023/24לסטר סיטיאיפסוויץ' טאוןסאות'המפטוןשפילד יונייטדברנלילוטון טאוןפורטסמות'דרבי קאונטיאוקספורד יונייטדרות'רהאם יונייטדהאדרספילד טאוןברמינגהאם סיטי2024/25לידס יונייטד
פוטאטאו הראשון, מלך המאורים (1800 - 25 ביוני 1860) היה לוחם מאורי, מנהיג שבט מאזור ואיקטו.
בשנת 1857 הוכתר במסגרת תנועת המלך להיות המלך המאורי הראשון.
פוטאטאו נולד ככל הנראה בשנת 1800, בשם טה פרופרו (Te Wherowhero) למשפחה מאורית מיוחסת מאזור ואיקטו.
הוא גדל בתקופת מלחמות המוסקט ובשנות העשרים של המאה ה-19 הנהיג את שבטי ואיקטו במספר קרבות כנגד שבטים מאוריים אחרים, ביניהם נגטי טואה (Ngati Toa) ונגפוהי (Ngapuhi).
כמנהיג מקומי פוטאטאו טה פרופרו שמר על יחסים טובים עם המתיישבים האירופאים (פקהא pākehā) ובתו, טיריה (Tiria) אף התחתנה עם סוחר בריטי, אך הוא סירב לחתום על הסכם ואיטנגי ולהכיר בריבונות הבריטית בניו זילנד.
בשנות ה-50 של המאה ה-19, בהשפעת שיטת הממשל והרעיונות האירופאים החלה להתהוות תנועת המלך, ששאפה לאחד את השבטים המאוריים השונים תחת שלטון מרכזי ברשות מלך יחיד שידאג לאינטרסים המאוריים אל מול השלטון הבריטי.
פוטאטאו, שהיה אחד מהמנהיגים המאוריים הבולטים והמנוסים בצפון האי הצפוני, היה אחד המועמדים הטבעיים להפוך למלך.
ב-2 במאי 1858 הוכתר על ידי נציגי תנועת המלך כמלך המאורי הראשון ותחת הנהגתו התאגדו שבטים מאוריים רבים מהאי הצפוני.
במסגרת תפקידו כמלך שאף פוטאטאו לשמור על יחסים טובים עם השלטונות הבריטיים ולהגיע איתם להבנות באמצעות הידברות.
אך קבוצות מאוריות קיצוניות פעלו הן מתוך תנועת המלך והן מחוצה לה להקשחת הקו המאבק המאורי בבריטים ועד מהרה היחסים בין המאורים לבין הבריטים התלהטו - ובסופו של דבר, לאחר מותו של פוטאטאו, הביאו לפרוץ מלחמות הקרקעות.
פוטאטאו עצמו כיהן כמלך המאורים במשך כשנתיים עד למותו ב-25 ביוני 1860, הוא נקבר באתר הקבורה שבהר טאופירי (Taupiri) ובנו, טאויהו (Tāwhiao) הומלך אחריו כמלך המאורי השני.
פוטו באקט הוא אתר אינטרנט שנוסד ב-2003. האתר נרכש על ידי קבוצת הבידור פוקס ביולי 2007. האתר מתמחה בהעלאת תמונות ווידאו לרשת.
באתר מאוכסנות למעלה משישה מיליארד תמונות.
האתר מאפשר למשתמשים הנרשמים אליו להעלות לשרתיו תמונות וקטעי וידאו ולסמנן בעזרת תגים.
את אלו ניתן לסדר באלבומים ואף להכין מצגות.
חלק מהתמונות אף ניתנות לעריכה דרך האתר עצמו.
עוד יכול המשתמש למכור את תמונותיו בעזרת חנות מקוונת באתר, אשר מוכרת פריטי לבוש, כוסות וכיוצא בזאת עם הדפסי התמונות באתר.
פוטואלסטיות היא שיטה פיזיקלית אופטית המאפשרת איסוף מידע אודות הפיזור או הפילוג של מאמצים ומעוותים (עיבורים) במבנה על פני שטחים, בניגוד למדידות נקודתיות באמצעות מד עיבור.
השיטה מסתמכת על כך שבחומרים שקופים מסוימים מהירות האור ובהתאם גם מקדם השבירה של האור, תלויים ברמת המאמץ או המעוות (עיבור).
אם המאמץ בכיוונים שונים אינו אחיד, תתקבל שבירה כפולה.
תחת אור מקוטב נוצרת התאבכות בין רכיבים של גלי האור שהתקדמו במהירות שונה ומתקבלת תמונת פסים.
אור לבן יוצר פסים בכל צבעי הקשת, אור מונוכרומטי ייצור פסים כהים ובהירים לסירוגין.
ככל שהמאמץ בחומר הפוטואלסטי גדול יותר כן גדל מספרם של מחזורי הצבעים.
הפוטואלסטיות מיישמת את התופעה הזו לצורך אנליזה ניסויית של מאמצים ועיבורים וככזו היא כלי חשוב ליישום תורת חוזק חומרים ומסייעת לתיכון מבנה שצורתו הגאומטרית מאפשרת חלוקה טובה יותר של עומסים, וכתוצאה - מבנה עמיד יותר.
השם הוא צירוף של המילים היווניות פוטו שמשמעה אור ואלסטיות.
תופעת השבירה הכפולה והקשר בינה ובין המאמצים והעיבורים נתגלתה לראשונה על ידי הפיזיקאי הסקוטי דייוויד ברוסטר.
ממצאיו של ברוסטר היו בסיס לעבודות דומות של אוגוסטן ז'אן פרנל ושל ג'יימס קלארק מקסוול.
החל משנות הארבעים של המאה ה-20 יושם הידע הזה כאמצעי למחקר לפיתוח תורת חוזק חומרים
התפתחות בתורת חוזק חומרים יחד עם יישום נרחב של פוטואלסטיות, השפיעו במיוחד על התפתחות המטוסים בשנות ה-40 וה-50 של המאה ה-20. השיפורים הניכרים שחלו במבנה מטוסים ובביצועיהם נבעו, בין השאר משיפור בחומרי המבנה ובגאומטריה של המבנה.
בשנים שלאחר מלחמת העולם השנייה הופיעו מטוסים עם מבנה קל מאוד יחסית למשקלם.
מבנה כזה רגיש להעמסה מחזורית, הגורמת לעייפות החומר, יותר מאשר להעמסה סטטית, ולכן השיטות הישנות והפשוטות להוכחת העמידות של מבנה – העמסה הדרגתית עד כשל - אינן מספקות, משום שאופן הכשל ומקומו שונים.
הפוטואלסטיות, בהיותה שיטה המאפשרת כיסוי שטחים שלמים, מאפשרת זיהוי האזורים שבהם צפוי כשל התעייפות.
בשנות ה-60 וה-70 של המאה ה-20 שימשה הפוטואלסטיות כלי עזר לפיתוח שיטות ממוחשבות לאנליזת מאמצים ובעיקר שיטת אלמנטים סופיים
בשנים אלו כמעט כל מפעל מטוסים גדול החזיק מעבדה פוטואלסטית.
בשנות ה-80 החלה ירידה בהיקף השימוש בפוטואלסטיות בגלל השיפור ביכולות ובזמינות של מחשבים ותוכנות לניתוח מאמצים.
אולם בגוש המזרחי, בגלל נחיתות ביישומי מחשב, הייתה התפתחות ניכרת של הפוטואלסטיות.
כמעט בכל בית ספר להנדסה בעולם נעזרים בפוטואלסטיות לצורך הדגמה של חלוקת מאמצים ולימוד חוזק חומרים.
בישראל פעלו מספר מעבדות פוטואלסטיות.
בטכניון בראשות הפרופ' אברהם בצר, באוניברסיטת תל אביב בראשות הפרופ' מירצ'ה ארקאן ובמכון ויצמן בראשות הפרופ' דניאל וגנר.
כמו כן פעלו בישראל מעבדות פוטואלסטיות בתעשייה האווירית, ברפא"ל, ובסניף הישראלי של חברת וישיי.
האור (בתחום הנראה לעין האנושית) הוא קרינה אלקטרומגנטית בתחום אורכי הגל 0.4 עד 0.8 מיקרון.
התקדמות האור כרוכה בתנודה של השדה החשמלי והשדה המגנטי, וקטורי השדה החשמלי והמגנטי מאונכים לכיוון התקדמות האור.
בדרך כלל מקורות אור מפיקים תנודות לכל הכיוונים.
הכנסת מקטב בציר התקדמות האור מאפשרת מעבר לרכיב אחד בלבד של התנודה – זה המקביל למישור הקיטוב.
היחס בין מהירות האור בריק c לבין מהירותו בתוך חומר כלשהו
בחומרים רבים היחס הזה תלוי ברמת המאמץ או העיבור (באנגלית strain) שבחומר.
לצורך מדידות פוטואלסטיות נבחרו או פותחו חומרים שבהם היחס הזה הוא ביחס ישר לרמת המעוות.
כאשר קרן אור מקוטב מתקדמת בחומר שקוף, תנודות השדה החשמלי תהיינה בהתאמה למקדם השבירה.
הרכיבים המקבילים למאמצים הראשיים x ו-y יתקדמו במהירויות ו-, בהתאמה:
לאחר שהקרן עברה חומר בעובי נוצר הפרש פאזה בין שני הרכיבים ששיעורו
בפולריסקופ העברה כגון זה שבתרשים 1, מתקיים
כאשר K הוא תכונה פיזיקלית של החומר הנקראת מקדם המעוות (או העיבור) הפוטואלסטי (strain optical coefficient) המקיים את היחס
בתרשים מופיעים אינדקסים 1 ו-2 במקום x ו-y כדי להבהיר שאין קשר למערכת צירים של מתקן הניסוי או הפולריסקופ.
בפולריסקופ החזרה, כגון זה שבתרשים 2 ו-3 נוסף פקטור 2, כי קרן האור עוברת פעמיים את עובי החומר.
פולריסקופ החזרה מיועד לדגמים שעליהם יושם ציפוי מחומר פוטואלסטי בהדבקה באמצעות דבק מחזיר אור.
עוצמת האור לאחר שעבר בחומר הפוטואלסטי ובפולריסקופ קווי:
= הזווית בין קו הקיטוב ובין כיוון המעוותים הראשיים
מתקיים כאשר שני המקטבים ניצבים זה לזה ובו-זמנית הם גם מקבילים לכיווני המעוות הראשיים בחומר.
באזור יתקבל פס שחור ועל ידי סיבוב המקטבים ניתן למצוא את כיווני המעוות בחומר.
בפולריסקופ מעגלי (תרשים 1) מוכנסות שתי לוחיות גל במסלול האור, סמוך למקטבים, אחת מכל צד של הדגם הנבדק.
הלוחיות הן בעלות ערך של רבע אורך גל.
אור לבן מחושב כאילו היה בעל אורך גל של 0.57 מיקרון, הערך המדויק נקבע לפי ספקטרום מקור האור ולפי רגישות המצלמה.
עצמת האור ביציאה מהפולריסקופ המעגלי:
ממשוואה זו רואים שעוצמת האור היא אפס בכל מקום שבו היא כפולה שלמה של אורך הגל (N הוא מספר שלם)
המספר N נקרא "סדר הפס" (fringe order)
ערכים לא שלמים של N ניתן למדוד בדרכים הבאות:
בין סדר פס אפס לסדר פס 1 מופיעים כל צבעי הקשת, אם כי בהירותם הולכת ונחלשת עם עליית סדר הפס
מדידה באמצעות לוחית גל מתכווננת (Babinet-Soleil Null Balance Compensator או Wollaston Prism - האחרון שימושי במיוחד בתחום התת-אדום)
ס# למדוד על ידי שינוי הכיוון של המקטבים ולוחית הגל (שיטת TARDY)
השיטה הנפוצה ביותר היא ציפוי פוטואלסטי.
ציפוי של חומר מתאים מיושם לרוב על מבנה אמיתי או חלק ממנו, ואת המבנה הזה בוחנים באמצעות פולריסקופ החזרה.
על המבנה מפעילים עומסים המייצגים את עומסי השרות שלו.
אפשר להשתמש גם בפולריסקופ החזרה ואז אחד מצידי הדגם יצופה בחומר מחזיר אור.
PVA (פוליוויניל אלכוהול) מעורבב באבקת אלומיניום, מהווה ציפוי מוצלח משום שברק ההחזרה הוא מט, וקל לקלף ציפוי כזה ללא נזק לדגם.
ניתן במקרים רבים לייצר דגם תלת-ממדי ולבחון אותו בפולריסקופ רגיל, בהנחה שפיזור המאמצים הוא דו-ממדי, הדבר יהיה נכון עבור מבנים שצורתם היא צירוף של אלמנטים דקים, או שהמשטחים שלהם מקבילים זה לזה.
יישום פוטואלסטיות למבנה תלת-ממדי בעל צורה מורכבת הוא מסובך ויקר, ולכן כמעט אינו נמצא כיום בשימוש.
לימוד והבנת התנהגותו של מבנה לצורך חישוב מאמץ בשיטות קלאסיות או הכנת מודל מתמטי ואנליזה ממוחשבת
ניתוח ניסויי של מבנים הקשים לניתוח תאורטי
אופטימיזציה של מבנה על מנת להשיג יחס גבוה יותר בין החוזק לבין המשקל והמחיר
בדיקה תכונות, איכות ייצור והרכבה של מבנים שקופים.
בדיקה כזו היא בדרך כלל ללא הרס
בדיקת תהליכי ייצור של רכיבי מיקרואלקטרוניקה, סיליקון וגרמניום אטומים לאור נראה, ולכן משתמשים בגלאים ומקטבים המתאים לתחום התת-אדום
איתור מיקום אופטימלי ליישום של אמצעי מדידה אחרים, כגון: מדי-עיבור, אמצעים לזיהוי סדק, מדי-שקיעה ועוד
המונחים ואוצר המילים של פוטבול אמריקאי מתארים את מהלך המשחק והחוקים שלו.
סייד ליינס - הצלעות הארוכות של המגרש באורך 120 יארדים (109.7 מטרים) המסמלות את גבולות המגרש בצד האופקי.
אנד ליינס - הצלעות הקצרות של המגרש באורך 53.3 יארדים (48.8 מטרים) המסמלות את גבולות המגרש בצד האנכי.
גול ליין - קו המתוח במרחק עשרה יארדים במקביל לאנד ליינס.
המרחק בין הגול ליינס 100 יארדים (91.4 מטרים).
אנד זון - שני השטחים שבין כל גול ליין לבין האנד ליין הצמוד לו.
אורך האנד זון עשרה יארדים (9.1 מטרים).
עמודי שער - בקצה כל אנד זון, על קו האנד ליין, ניצבים שני עמודי השער מחוברים בצורת האות האנגלית Y.
קו ה-50 יארד - קו מרכז המגרש במרחק 50 יארדים משני קווי הגול ליין.
ניסיון / דאון - ניסיון התקדמות.
לקבוצה התוקפת יש 4 ניסיונות לעבור מרחק של לפחות עשרה יארדים לכיוון האנד זון של הקבוצה היריבה.
כשהקבוצה שבהתקפה עוברת מרחק של לפחות עשרה יארדים, היא זוכה בניסיון ראשון חדש (פירסט דאון / דאון ראשון), כלומר היא מקבלת סט נוסף של ארבעה ניסיונות לעבור עשרה יארדים.
אם הקבוצה שבהתקפה נכשלת להשיג ניסיון ראשון חדש, כלומר לעבור עשרה יארד בארבעה ניסיונות, המהלך נגמר והקבוצה היריבה עוברת להתקפה.
בניסיון הרביעי הקבוצה יכולה לנסות להתקדם ולהשיג ניסיון ראשון חדש או להרחיק את הכדור בבעיטת הרחקה.
כל ניסיון (למעט בעיטות פתיחה) מתחיל בסנאפ.
חטיפה / אינטרספשן - חטיפת הכדור במהלך מסירה על ידי הקבוצה המגנה.
החטיפה תחשב אינטרספשן רק במקרה שבו שחקן הגנה חטף את הכדור לפני שנגע בקרקע.
הפלה / השמטה / פאמבל - הפלת הכדור במקרה בו השחקן שהפיל את הכדור החזיק בו בשליטה מלאה, או לאחר מסירה לאחור שלא נתפסה.
לאחר הפאמבל המשחק לא נעצר וניתנת הזדמנות להתקפה להשתלט עליו בחזרה או להגנה לחטוף את הכדור ולהעביר את השליטה עליו לקבוצתם.
מאף - מאף הוא פאמבל שמתרחשת לאחר בעיטת הרחקה על ידי השחקן שמחזיר אותה.
הפלת קוורטרבק / סאק - הפלת הקוורטרבק או הדיפתו אל מחוץ לתחומי המגרש.
טאצ'בק - מצב בו הכדור יוצא מהאנד זון אל מחוץ למגרש כשהכדור לא בשליטת אחד השחקנים.
אחרי טאצ'בק הקבוצה שבאנד זון שלה התרחש הטאצ'בק, מקבלת את הכדור בקו ה-20 יארד שלה.
סנאפ - שתי הקבוצות נעמדות זו מול זו משני צידי קו המגע (line of scrimmage) שהוא הקו שבו מתחיל הדאון ועליו מונח הכדור.
הסנטר מוסר לאחור את הכדור בין רגליו לידיו של שחקן התקפה אחר, בדרך כלל הקוורטרבק.
מהלך מסירה - מהלך בו הקוורטרבק (או לעיתים נדירות גם שחקן התקפה אחר) מוסר מסירה קדימה אל עבר אחד משחקני ההתקפה.
על שחקן ההתקפה לתפוס את הכדור בתוך תחומי המגרש, ושהכדור יהיה בשליטתו המלאה.
בשביל שהתפיסה תחשב, על השחקן לבצע לפחות שני צעדים בתוך תחומי המגרש.
לאחר תפיסת הכדור שחקן ההתקפה יכול להמשיך לרוץ איתו עד שיצא מתחומי המגרש, יופל על ידי שחקן הגנה או יבקיע טאצ'דאון.
אם המסירה לא נתפסה היא תחשב כמסירה שלא הושלמה והמהלך הבא יתחיל ממיקום הסנאפ הקודם.
במהלך אחד ניתן למסור קדימה פעם אחת בלבד, אולם ניתן למסור את הכדור אחורה או לצדדים ללא הגבלה.
מהלך ריצה - מהלך בו שחקן התקפה, לרוב הרץ האחורי מקבל את הכדור מהקוורטרבק בהגשה ורץ עם הכדור בניסיון להתקדם כמה שיותר יארדים.
המהלך יימשך כל עוד שחקן ההתקפה לא יופל, יצא מתחומי המגרש או יבקיע טאצ'דאון.
הגשה / הנדאוף - מהלך בו שחקן מעביר את הכדור ישירות לשחקן אחר ללא מעבר של הכדור באוויר אלא באופן ישיר.
המקרה הנפוץ הוא לפני מהלך ריצה.
בעיטת פתיחה / קיקאוף - בעיטה של הכדור שמונח על קו ה-30 יארד של הקבוצה המרחיקה ומוחזק על ידי פלסטיק.
הקבוצה היריבה יכולה לתפוס את הכדור ולהתקדם איתו כמה שיותר רחוק (החזרת בעיטה) או לתת לכדור ליפול ולהיעצר לבד.
המהלך הבא יתחיל מהמיקום אליו החזירה הקבוצה את הכדור בו או מהמיקום בו נעצר הכדור.
במידה שהכדור עבר את אחד מקווי הסייד ליינס, המהלך הבא יתחיל מקו ה-40 של הקבוצה התופסת.
בעיטת פתיחה מתרחשת בתחילת מחצית או לאחר הטרי או השער שדה.
בעיטת הרחקה / פאנט - בעיטה של הכדור כשהוא באוויר לאחר שהשחקן הבועט עזב אותו.
על הכדור אסור לגעת במגרש לפני הבעיטה.
מבוצע בעיקר לאחר כישלון ההתקפה לעבור עשרה יארדים.
כמו בבעיטת פתיחה הקבוצה היריבה יכול להחזיר את הכדור, אך בניגוד לבעיטת פתיחה מותר לכדור לעבור את קווי הסייד ליינס.
דרופ קיק - בעיטה של הכדור כשהוא באוויר לאחר שהוא נגע במגרש.
מותר להשתמש בבעיטה זו להבקעת טרי ושער שדה.
בעיטה חופשית / פרי קיק - לאחר סייפטי הקבוצה שספגה את הסייפטי מרחיקה את הכדור מקו 20 היארד שלה.
הבעיטה תתבצע לפי בחירת הקבוצה המרחיקה, בין בעיטת פתיחה (ללא מחזיק הכדור), בעיטת הרחקה או דרופ קיק.
תפיסה חופשית / פייר קאטץ' - לאחר בעיטת פתיחה או הרחקה, השחקן אשר מבצע את החזרת הכדור עבור הקבוצה התופסת רשאי לסמן לפייר קאטץ' לפני תפיסת הכדור.
לאחר סימון זה חל איסור על שחקני הקבוצה הבועטת להפריע למהלך התפיסה ולגעת בשחקן התופס.
השחקן התופס אינו רשאי להתקדם עם הכדור לאחר התפיסה, והמהלך מופסק.
במידה והשחקן התופס לא מצליח להשתלט על הכדור, זהו מאף.
טאצ'דאון - כניסת שחקן עם הכדור לאנד זון של הקבוצה היריבה או תפיסת מסירה בתוך האנד זון של הקבוצה היריבה כאשר הכדור בשליטתו המלאה של השחקן.
הטאצ'דאון מקנה שש נקודות ומהלך נוסף (טרי).
טרי - לאחר הטאצ'דאון זכאית הקבוצה המבקיעה לניסיון אחד נוסף.
הקבוצה יכולה לבחור בין בעיטה לשער (נקודה נוספת) שהצלחתה שווה נקודה אחת או מהלך מסירה או ריצה (המרה לשתי נקודות) שהצלחתו שווה שתי נקודות.
על הקבוצה להצהיר על סוג המהלך (בעיטה או המרה) לפני תחילת המהלך.
נקודה נוספת - בעיטה לשער לאחר הטאצ'דאון.
הבעיטה תתבצע על ידי החזקת הכדור על הקרקע על ידי שחקן ייעודי.
הכנסת הכדור לשער שווה נקודה אחת.
המרה לשתי נקודות - מהלך ריצה או מסירה, אשר אם המהלך נגמר בכניסה לאנד זון או בתפיסת מסירה בתוך האנד זון המהלך מקנה שתי נקודות.
שער שדה - מהלך בעיטת הכדור אל תוך השער, בין שני עמודיו ומעל לקורה האופקית.
בעיטה מוצלחת מקנה שלוש נקודות.
סייפטי - הפלת שחקן ההתקפה שמחזיק בכדור בתוך האנד זון של הקבוצה שלו, או יציאת שחקן התקפה אל מחוץ לתחומי המגרש מתוך האנד זון של הקבוצה שלו.
הסייפטי מקנה שתי נקודות לקבוצת ההגנה, ואחריו תתבצע בעיטה חופשית.
פוטאלונגקוזאורוס (שם מדעי: Futalognkosaurus) הוא סוג דינוזאור זאורופוד ענק מהענף טיטאנוזאוריה.
פירוש השם הוא "לטאה ראשית ענקית" או "לטאת צ'יף ענקית".
הוא חי כ-87 מיליון שנה לפני זמננו בתור הקרטיקון באמריקה הדרומית.
מסוג הפוטאלונגקוזאורוס נתגלה נכון ל-2011 רק מין אחד Futalognkosaurus dukei.
הפוטאלונגקוזאורוס היה הדינוזאור ענק: אורכו מוערך כבין 26 ל-34 מטר, קרוב לזה של הארגנטינוזאורוס הענק מפטגוניה, ומשקלו כ-7 פילים (כלומר: בין 30 ל-56 טון).
בעבר ההערכות על גודלו היו גבוהות יותר והציבו אותו בקבוצה של ענקים הכוללת את ארגנטינוזאורוס, פוארטזאורוס ואלמוזאורוס.
צווארו הארוך של הפוטאלונגקוזאורוס הכיל 14 חוליות עצם והיה ארוך וכבד.
המאובנים של הפוטאלונגקוזאורוס נמצאו בפרובינציית נאוקן שבארגנטינה בשנת 2000 ותוארו מדעית וסווגו בשנת 2007. שם הסוג נובע משפת ה-Mapudungun המקומית: פוטא = ענק, לונגקו = צ'יף ואילו זאור = לטאה ביוונית.
המאובנים שנמצאו כללו שלושה חלקים, המרכיבים כ-70% מהשלד.
צוות ציידי המאובנים שגילה אותם תיאר את הממצאים כ"הדינוזאור הענק השלם ביותר שידוע עד כה."
מעמדו הטקסונומי של הפוטאלונגקוזאורוס עדיין איננו ברור סופית.
בניתוח הפילוגנטי שעשו קלבו ועמיתיו, הם מצאו שהפוטאלונגקוזאורוס היה שייך למשפחת הטיטאנוזאוריים, או לליתוסטרוטיה, תלוי באיזה הגדרות משתמשים, והיה קרוב ביותר למנדוזאורוס.
הם הגדירו ענף חדש לקבוצה, המכילה את הפוטאלונגקוזאורוס, המנדוזאור, ואת אביהם הקדמון המשותף ואת כל צאצאיהם.
לענף זה הם קראו לונגקוזאוריה.
בנוסף, הם מצאו שמאלאוויזאור שייך לקבוצה אחות לענף החדש.
חבר נוסף לענף הלונגקוזאוריה, הוא הפוארטזאורוס הענקי שחי אחריהם שייתכן והיה הדינוזאור הגדול ביותר שחי אי-פעם.
פוטו מצוי (שם מדעי: Perodicticus potto) הוא מין של פרימט איטי הפעיל בשעות הלילה ושייך למשפחת הלוריסיים.
הפוטו הוא מין פרימיטיבי מאוד בקבוצת הפרימטים ונראה כמו הבסרקיון ממשפחת הראקוניים שבסדרת הטורפים, אך הוא קרוב דווקא ללמורים ולקופים וכן לאדם.
האצבעות של הפוטו ייחודיות מאוד ובעלי אגודל ענקי האוחז את הענף במקביל לעוד 3 אצבעות ארוכות יותר מהרגיל ואצבע אחת קטנה וחסרת שימוש (האצבע).
לפוטו מערכת שיניים של למורים ואף אדום בעל ריריות העוזרות בהרחה.
הוא פעיל בלילות ובעל עיניים צהובות הרואות בחושך ואוזניים גדולות, צמודות לעור.
בנוסף יש לפוטויים בלוטות ריח לשני המינים, כשקים מתחת לזנבם.
החלק האחורי של הגוף לא שימושי כ"כ והוא אינו מנתר כמו שאר קרוביו.
אורך הזנב 3–10 ס"מ והפרווה זהובה.
הפוטו הוא יצור לילי החי ביערות גשם ויערות הרריים באפריקה הטרופית מגינאה במערב ועד קניה במזרח.
הפוטויים הם יחידאים ואגרסיביים ויתקפו (למעט בעונת הרבייה) כל פוטו אחר.
כמרבית הפרימטים, הפוטו הוא אוכל-כול בעל ידיים זריזות.
65% מתכולת הקיבה של פרט שנותח הכילו פירות והשאר קליפות עץ (21%) וחרקים (10%).
הפוטו זריז מספיק כדי לצוד ציפורים או עטלפים חולפים.
הוא גם יכול לנשוך קליפות עצים כדי להגיע למוהל העץ והוא ניזון מחרקים שעירים וארסיים שאף יצור אחר לא אוכל.
הוא נטרף לעיתים נדירות בטבע.
לפוטו רצועת צוואר גדולה בעלת זיז קוצני העלול לגרום לפציעה אם נושכים אותו.
הפוטו נצמד לענף ומתקפל כמו פנגולין עד שהזיז מגן עליו.
הפוטו הוא שוכן עצים גבוהים ויוצא בלילות, מה שמונע מטורפים כמו עופות דורסים, אריות, נמרים ואף שימפנזות לטפס אליו.
עם זאת, נצפתה קבוצה אחת של שימפנזות שהצליחה למצוא את הפוטויים במהלך היום ואז הם דוקרים אותם למוות בענפים.
הקטנים עלולים להיטרף גם על ידי נחשי חנק, נמרים, זבד דקלים אפריקני, זבד אפריקני ועיטים שונים.
הם נאכלים גם על ידי שבטים מקומיים שונים.
בעבר היה עוד תת-מין אך הוא הפך למין עצמאי - פוטו חקיין (Pseudopotto martini).
פוטובומב הוא מושג מתחום הצילום, המגדיר כניסה לא-צפויה של אדם לתוך הפריים של המצלמה ברגע פעולת הצילום, כמעשה קונדס או אקראי, באופן שהורס את התמונה.
פעולת התפרצות של אדם לפריים בלי שהוזמן נקראת "פוטובומבינג" (Photobombing), ואדם העושה זאת הוא "פוטובומבר" (Photobomber).
המופע הלשוני המוקדם ביותר המוכר של המילה הוא במילון הסלנג המקוון Urban Dictionary, לשם הועלה ב-6 במאי 2008 על ידי משתמש שכינויו היה U8IK.
המילה נבחרה כ"מילת היום" של המילון ב-20 ביוני באותה שנה, וכעבור שלושה ימים נפתחה קבוצת "פוטובומברים" באתר שיתוף התמונות פליקר.
המילה נבחרה פעמיים נוספות כ"מילת היום": ב-5 בדצמבר 2008, וב-28 בספטמבר 2012. בחודש אוגוסט 2012 הוכנס המושג למילון אוקספורד המקוון, ובשנת 2014 הכתיר מילון קולינס את "פוטובומב" בתואר "המילה של השנה".
מאז שהומצאה, הוצעו הגדרות שונות למילה.
המילה פוטובומב היא הלחם של המילים פוטו (photo) שמשמעה תצלום (שם העצם) וגם צילום (שם הפועל), ובומב (bomb) שמשמעה הפצצה, ובסלנג: כישלון מוחלט, "פיאסקו".
לפי מילון אוקספורד, ייתכן שהמילה "פוטובומב" מבוססת על המושג "הפצצת גוגל" , תופעה שבה מנוע החיפוש גוגל מציג אתר מסוים שדפי אינטרנט רבים מפנים אליו לפי טקסט אחיד כתוצאה של מניפולציה, גם כאשר טקסט זה לא מופיע באתר המוצג.
בראשית העשור הראשון של המאה ה-21 חלה עלייה בתפוצת תצלומי פוטובומב, בעקבות המעבר משיטות צילום מסורתיות לצילום דיגיטלי והתפתחותן של קהילות שיתוף תמונות באינטרנט, אך עד שנת 2008, ההתעניינות במילה הייתה מועטה (לפי נתוני חיפושים של גולשים בארצות הברית בגוגל).
הייתה עלייה ניכרת בהתעניינות במושג בין השנים 2009–2011, וזינוק משמעותי נרשם בשלהי שנת 2012, עם פרסומו של תצלום "פוטובומב הטריגון" ("the stingray photobomb") שיש הרואים בו אבטיפוס של תצלומי פוטובומב.
על פי המסופר, בשנת 2007 יצאו שלוש נשים לשיט באיי קיימן, וקפצו מספינת הטיולים לצלול יחד עם נופשים נוספים.
כאשר הצטלמו במים, גבר שהיה מאחוריהן, השליך על כתפיהן דג טריגון גדול באופן לא צפוי.
שלוש הנשים ניסו לעניין את מפיקי תוכנית הטלוויזיה של אלן דג'נרס בתצלום ולפרסם אותו בתוכנית, אך המפיקים לא גילו עניין.
לאחר שהתצלום התפרסם באינטרנט כעבור חמש שנים, הוא הופץ במהירות והפך ויראלי.
כיום ניתן למצוא אין-ספור תצלומי פוטובומב ברשתות החברתיות, אתרי אחסון, בלוגים נושאיים, ועוד.
תצלומי פוטובומב נוצרים בנסיבות שונות:
התפרצות מכוונת לתוך הפריים במטרה להרוס את התצלום, כבדיחה על חשבון המצלם או המצולמים.
המתפרץ יכול להתייצב בין המצלמה למצולמים ולהסתיר אותם, או ברקע, ואף לעשות תנועות והעוויות כדי להגחיך את התצלום.
כניסת אדם זר לתוך הפריים בהיסח הדעת, כאשר הוא לא מודע לעדשת המצלמה הקולטת אותו.
המצלם והמצולמים לא שמים לב שבסביבה יש אדם זר שאף הוא מצידו לא יודע שהמצלמה קולטת אותו, והתוצאה יכולה להיות משעשעת.
טכניקה כזו קיימת בצילום סרטוני וידאו.
היא נקראת וידאובומב, ומוכרת גם משידורי טלוויזיה ממקומות ציבוריים, כאשר אנשים לא קרואים מתאספים ליד הכתב המדבר אל המצלמה, נעמדים או חולפים מאחוריו.
לצופי הטלוויזיה בישראל מוכר לירן אלזסר המכונה "לירן חולצה אפורה", משום שהוא נוהג להופיע במקומות שבהם מתקיים צילום לטלוויזיה, לבוש טי שרט בצבע אפור.
מקובל להגדיר כפוטובומב גם תצלומים שבהם בעלי חיים נכנסים לפריים באופן אקראי, או נמצאים בתנוחה משעשעת ביחס למצולמים.
נשיא ארצות הברית לשעבר, ביל קלינטון עשה פוטובומבינג לקלי קלרקסון, כאשר היא שרה בטקס השבעת הנשיא ברק אובמה לכהונה שנייה בשנת 2013.
מלכת בריטניה אליזבת השנייה, עשתה פוטובומבינג לשתי אתלטיות אוסטרליות במשחקי חבר העמים 2014 בגלאזגו.
ארון רוג'רס, הקוורטרבק של קבוצת גרין ביי פאקרס מליגת ה-NFL, נוהג לעשות פוטובומבינג לתמונת הקפטן לפני תחילת משחק, אם הוא עצמו לא משמש כקפטן.
פוטו פרג' הוא סרט תיעודי של קובי פרג' על משפחתו וקורותיהם של עשרת האחים והאחיות שעלו מבגדד בשנות החמישים וטיפסו בסולם ההצלחה מן המעברה לארמון (בניין בית הקולנוע "ארמון דוד"), וחידת התפוררותה הכואבת של משפחת הצילום הראשונה בישראל.
הסרט השתתף בפסטיבל הקולנוע ירושלים 2016 במסגרת תחרות ון ליר לקולנוע ישראלי תיעודי באורך מלא.
הסרט יצא לאקרנים ב-25 באוגוסט בבתי הקולנוע של קולנוע לב, ובהמשך השנה הגיע הסרט גם לשידור טלוויזיוני ב-yes דוקו.
הסרט זכה לביקורות חיוביות מצד המבקרים והגיע אל הצופים בתור אחד הסרטים המבטיחים של שנת 2016. בשנת 2023 שודר הסרט בHOT8.
הסרט היה מועמד לפרס אופיר עבור הסרט התיעודי באורך מלא לשנת 2016.
בשנות ה-50 עלתה לישראל מעיראק משפחת בִּלְבּוּל (לימים פרג') שמנתה חמישה אחים וחמש אחיות, והתיישבה במעברה בפתח תקווה חסרת אמצעים.
האח הבכור פרג' (לימים פרג' פרי) אהב מאוד את תחום הצילום, תחום שהיה חביב עליו עוד בילדותו ויזם הקמת חנות צילום.
החנות בפתח תקווה, בה עבדו כל בני המשפחה, הפכה תוך מספר שנים לסיפור הצלחה ארצי וצברה מוניטין כפוטו מקצועי מתקדם לצילומי משפחות, כלות וחתנים ואף צילומי תחרויות מלכת היופי.
בהמשך כחלק ממהלך התרחבות, רכשה המשפחה את הבניין בפינת הרחובות דיזנגוף וארלוזורוב בתל אביב, בו שכן לפני כן בית הקולנוע "ארמון דוד".
לפתיחה החגיגית הגיעו אנשים רבים, מפוליטיקאים כמו יצחק רבין ויצחק נבון ועד אמנים מובילים כמו שושנה דמארי.
משפחת פרג' הובילה את תחום הצילום בישראל והיה המשוכלל ביותר: הכיל מעבדות פיתוח משוכללות שנרכשו בחו"ל, והיה הראשון שהחל בפיתוח תמונות צבע "מהיום להיום", מושג ומותג שהפך עם הזמן להיות שגור בפי כל.
המשפחה טיפסה בסולם ההצלחה מן המעברה לארמון אבל דווקא בתקופת הזוהר של הצילום בארץ ושל המשפחה התחולל הקרע בין פרג' פרי לשאר האחים.
האחים ביקשו לפתוח סניפים נוספים של המותג במקומות נוספים בארץ.
לאחר שקיבלו את הסכמתו של פרג' לא הצליחו לעמוד בתנאים והדרישות הגבוהות שהציב בפניהם.
פרג' הרגיש שהאחים פוגעים בשמו ובציפור נפשו - הצילום.
אחדות המשפחה החלה להתפורר ומאז שומר פרג' פרי על נתק מוחלט משאר אחיו ואחיותיו.
הבמאי והשחקן קובי פרג', בנו של האח הצעיר במשפחה יצא להתחקות אחר ההיסטוריה המשפחתית לחטט בארכיונים הפרטיים כדי לגלות את קורות המשפחה ולנסות לפתור את חידת התפוררותה של המשפחה והפרדותם זה מזה.
פירוש מילולי: עבודת כף־רגל) היא פעולה מינית שנעשית עם כפות הרגליים, שמשמעה שפשוף איבר מסוים של הפרטנר המיני, בדרך כלל הפין הגברי, עם כפות הרגליים במטרה ליצור גירוי מיני ואורגזמה.
פרקטיקה זו מתקשרת באופן אוטומטי אל תחום הפטיש לכפות רגליים, בשל הריגוש המיני שחשים בעלי פטיש זה לכפות רגליים.
פוטג'וב נעשה לרוב על גבר כאשר האיבר המשתתף בפרקטיקה הוא איבר מינו, באמצעות כפות רגליה של הפרטנרית המינית שלו (בדרך כלל אישה).
עם זאת פוטג'וב יכול להתייחס גם לאיברים אחרים, כגון שפשוף השדיים או הפות של השותף המיני.
פוטג'וב הוא סוג של ליטוף חושני ומיני בעזרת כפות הרגליים שנהוג לבצע במהלך משחק תפקידים של פטיש לכפות רגליים או במהלך יחסי מין עם בן או בת הזוג, הנוהגים לשלב פרקטיקות פוט פטישיסטיות ליחסים אלו.
פעולת הפוטג'וב בדרך כלל נמשכת עד כאשר השותף מקבל אורגזמה.
מבצע הפוטג'וב יכול לבצע את פעולת העינוג עם כפות רגליו היחפות, עם עקבים גבוהים, עם מגפיים, עם סנדלים או עם גרבונים.
ישנן תנוחות רבות לביצוע הפוטג'וב.
שני השותפים יכולים לשבת פנים אל פנים, כאשר אחד מגרה את השני עם כפות רגליו.
השותף המבצע יכול גם לשכב על הבטן בצד ההפוך של השותף שלו (בעיקרון של תנוחת 69), ולאחר מכן להשתמש בכפות רגליו כדי לאונן לו.
בנוסף, השותף המקבל יכול לשבת או לעמוד אפילו גבוה יותר מאשר שותפו המבצע, שיושב על הכיסא או שוכב על המיטה בזמן ביצוע הפוטג'וב.
או להפך, השותף המקבל יכול לשכב על הרצפה בזמן שהמבצע יושב על כיסא מעליו ומבצע את הפעולה.
פוטג'וב מזכיר במידה מסוימת את פעולת האוננות, שבדומה לה נעשה על ידי גירוי איבר המין.
אולם בשונה מאוננות שבדרך כלל מתבצע על ידי האדם על עצמו, פעולת הפוטג'וב נעשית על האדם על ידי אדם אחר.
כמו כן, באוננות בדרך כלל פעולת הגירוי נעשית ביד, בעוד הפוטג'וב כאמור נעשה על ידי כפות הרגליים.
הפעולה המקבילה לפוטג'וב שנעשית ביד אך על ידי אדם אחר נקראת "הנדג'וב" (מאנגלית: Handjob).
באחד הפרקים של הסדרה האמריקאית "עקרות בית נואשות", גבריאל סוליס (אווה לונגוריה) מפלרטטת עם ג'ון רולנד (ג'סי מטקאלף) על ידי ביצוע פוטג'וב מתחת לשולחן במסעדה.
בסרט הבריטי "9 שירים" באחד מסצנות המין באמבטיה שבין מתיו (קיירן אובריאן) לבין ליסה (מרגו סטילי) מתבצע בין היתר גם פוטג'וב.
בסרט "מלחמת רוז ברוז", גאווין ד'אמאטו (דני דה ויטו) מקבל פוטג'וב מאישה שהוא מזמין לארוחת ערב.
בסרט הצרפתי "החיה" (La Bête) רומילדה דה אספרנס (סרפה ליין) נרדפת על ידי אדם זאב, שבאחת מסצנות הרדיפה, כאשר היא תלויה על עץ הוא מקבל ממנה בין היתר פוטג'וב כדי לענג את עצמו מינית.
פוטו חקיין (שם מדעי: Pseudopotto martini) הוא מין של פרימט קטן ממשפחת הלוריסיים הקרוב לפוטו מצוי אך הופרד ממנו ב-1996 וכיום (2019) מהווה מין יחידי בסוגו.
הוא חי ביערות מערב אפריקה.
מה חוקרים גם טוענים שצריך להפרידו למשפחה עצמאית.
מין פוטו זה קרוב לפוטו המצוי אך הופרד ממנו.
המין כמעט שלא נחקר אם כי מוכר ממספר עורות מקמרון ואולי גם מניגריה.
החוקר ג'רמי שוורץ סיווג את המין על בסיס מספר הבדלים בינו לפוטו המצוי: זנב ארוך יותר, מספר זיזים קטנים בחוליות העורך והחזה, עמוד שדרה קצר יותר, עיקולים במפרקי הזרוע ושקע בגולגולת בארובת העין וכן מספר הבדלים בשיניים הטוחנות.
כמו כן המין החדש נחשב לקטן יותר, אם כי לא בהרבה מהפוטו המצוי.
מדענים רבים לא רואים בהבדלים אלה הוכחה למין חדש ולא כולם מצאו את התכונות אותם סיווג שוורץ בבדיקותיו.
פוטו חקיין לא נראה בטבע אך הוא נפוץ ביערות הגשם של קמרון, ככל הנראה בקרבת הפוטו המוכר.
הוא פעיל בלילה ומחפש לעצמו מזון המורכב הן מהחי והן מהצומח, לרבות מינים של זחלים רעילים.
כנרה שזיזי העצם סביבו משמשות אותו להתגוננות מטורפים.
פוטו זהוב (שם מדעי: Arctocebus) הוא סוג של פרימט שבו מינים ממשפחת הלוריסיים המצוים בטבע ביערות גשם במערב אפריקה סביב קמרון, ניגריה והרפובליקה הדמוקרטית של קונגו.
הם קרובי הפוטו המצוי והפוטו החקיין מאותו אזור.
לבני הסוג פרווה זהובה עם זרועות ארוכות, פנים גדולות עם עיניים קדמיות גדולות המותאמות לחשיכה, אוזניים עגולות וחוטם מחודד, מה שמזכיר מעט דוב ונתן להם את שמם הגרמני: "Bärenmaki" - "דוב למור".
אורכם 22–30 ס"מ בממוצע ומשקלם עד חצי קילוגרם.
הפוטויים הם פעילי לילה החיים בין העצים ויוצאים לציד חרקים שונים, בעיקר זחלים וכן פירות.
הם חוטפים את הטרף בעזרת ידיהם הקדמיות הזריזות.
הם חיים לבדם למעט בעונת הרבייה, אז זכר אחד מנסה להזדווג עם מספר גדול של נקבות.
הנקבות ממליטות תוך 130 יום גור אחד ההופך לעצמאי תוך 8–10 חודשים.
אורך חיי הפוטו יכולים להגיע ל-13 שנה.
פוטו רומן הוא סרט קולנוע ישראלי מ-1987 בבימוי טל רון לפי תסריט של אסי דיין, עם סמדר קילצ'ינסקי ואלון אבוטבול בתפקידים הראשיים.
המספרת היא תיכוניסטית המתעניינת בכתיבה ורוצה להיות סופרת, היא כותבת על חברתה לכיתה לינה, הרוצה לשפר את המראה שלה, ובעידודם של אלכס המורה להתעמלות, וסימה חברתו הקוסמטיקאית, היא נהיית יפה יותר.
היא מרגישה בודדה ובעקבות כך היא מתחילה לשגות בדמיון שלה, בכתיבתה היא מערבת דמיון ביחד עם מציאות.
החבר שלה אודי מתגייס לצנחנים, לאחר מכן לאט היא מתחילה לשכוח ממנו ומתקרבת לרוני, נער מחיפה.
עלילת הסרט נעה בין מציאות ריאליסטית לדמיון.
שחקןתפקיד סמדר קילצ'ינסקי המספרת אביטל דיקר לינה אלון אבוטבול אודי סמדר ברנר סימה דן תורן רוני חיים ג'רפי אלכס ענת בנאיס אורלי יהודית סולה אמא של המספרת נחום שליט האב יוסף כרמון מורה לספרות
מבקר הקולנוע מאיר שניצר אמר על הסרט שהסצנות שלו "מדשדשות ובלתי מחדשות" ושמשחקם של השחקנים אינו משכנע.
פוטו ברבים פוטי הוא דמות של ילד זכר שמנמן, לרוב בעירום ולפעמים מכונף.
במאה ה-15 דונטלו הקים לתחייה את הפוטי באמנות.
הדמויות של ילדים בגיל שבו הם שובי לב, תמימים וללא ערמומיות פקחית הפכו לפופולריות.
הפוטו באמנות היה נחשב כדמות המייצגת את אל האהבה, (אמור, קופידון), וכך חשבו אנשי המאה ה-16 והמאה ה-17 על דמויות הילדים המכונפים שהופיעו באמנות.
ההוגה גוטהולד אפרים לסינג דן בעניין זה והגיע למסקנה שהפוטי אינם מייצגים את אל האהבה בלבד.
פוט לוקר קמעונאות, בע"מ היא חברה קמעונאית אמריקאית המוכרת ביגוד ספורטיבי והנעלה, הפועלת במעל ל-40 מדינות שונות.
מטה החברה שוכן במידטאון מנהטן בעיר ניו יורק.
אף על פי שהוקמה בשנת 1974, והוקמה שוב כחברה נפרדת בשנת 1988, שורשיה של פוט לוקר מתוארכים עד לשנת 1879, מכיוון שהיא תאגיד יורש של חברת וולוורת', כשהרבה מהחנויות הבולטות שלה היו במקור חנויות נעלי קיני ווולוורת'.
החברה מפעילה את מותג "פוט לוקר", רשת חנויות הנעלה ספורטיבית (יחד עם החנויות "קידס פוט לוקר" ו"ליידי פוט לוקר"), וכן חברות בת ספורטיביות אחרות, כגון "Champs Sports", "Footaction USA", "House of Hoops", ו-"Eastbay", שבבעלותה הזכויות לאתר Final-Score.
החברה מפורסמת גם במדים של עובדיה ברשת "פוט לוקר", רשת הדגל שלה, הדומים למדי השופטים.
על פי המסמכים שהגישה החברה לוועדה לניירות ערך ולבורסות, נכון ל-28 בינואר 2017, לפוט לוקר יש 3,363 חנויות, בעיקר בקניונים ובמרכזי קניות, בארצות הברית, קנדה, אירופה ואסיה.
כמעט 70% ממוצריה הנמכרים בחנויות הן של נייקי.
בישראל החברה קיימת משנת 2017 והזיכיון שייך לחברת ריטיילורס.
נכון לינואר 2026 יש 89 חנויות של החברה בישראל.
בשנת 1963 רכשה חברת וולוורת' את תאגיד נעלי קיני והפעילה אותה כחברת בת.
בשנות ה-60, "קיני" הסתעף עם חנויות נעליים מתמחות, ביניהן "סטיילקו" (Stylco) בשנת 1967, "סוזי קז'ואלס" (Susie Casuals) בשנת 1968, ו"פוט לוקר" (Foot Locker) ב-12 בספטמבר 1974. סניף פוט לוקר הראשון נפתח בקניון "Puente Hills Mall" באינדסטרי שבקליפורניה, והוא פתוח עד היום.
וולוורת' גוונה גם היא את מספר החנויות המתמחות שלה בשנות ה-80, ביניהן "Afterthoughts", "Northern Reflections", "Rx Place", ו-"Champs Sports".
עד שנת 1989 החברה רדפה אחר אסטרטגיה אגרסיבית של מספר פורמטים של חנויות מתמחות הממוקדות בקניונים סגורים.
הרעיון היה שאם קונספט מסוים נכשל בקניון נתון, החברה תוכל להחליף אותו במהירות בקונספט אחר.
החברה כיוונה ל-10 חנויות בכל אחד מהקניונים הגדולים במדינה, אך הדבר מעולם לא התרחש מכיוון שוולוורת' מעולם לא פיתחה את אותם פורמטים רבים של חנויות מתמחות מצליחות.
בשנת 1988 שילבה חברת וולוורת' חברה נפרדת בשם תאגיד וולוורת' במדינת ניו יורק.
תאגיד וולוורת' היה אחראי לפעילותן של חנויות פוט לוקר, בין שאר הרשתות המתמחות המופעלות על ידי חברת וולוורת'.
אחד המהלכים הראשונים שלו היה רכישת "Champs Sports" ושינוי שמו לוולוורת' אתלטיק גרופ .
במהלך שנות ה-80 וה-90, רשת חנויות הכלבו שהייתה רשת הדגל של חברת וולוורת' חוותה ירידה במכירות, שבסופו של דבר הגיעה לשיאה בסגירת כל החנויות הנותרות שפעלו תחת השם "וולוורת'" בארצות הברית ביולי 1997. עוד לפני הסגירה, החליפה וולמארט את וולוורת' במדד דאו ג'ונס בחודש מרץ של אותה שנה.
לאחר סגירת החנויות, ויציאה מהשוק, החברה החליטה להמשיך את ההתרחבות האגרסיבית בעסקי האתלטיקה בשנים שלאחר מכן, לכן רכשה החברה את "Eastbay" בשנת 1997, שהייתה הקמעונאית הגדולה ביותר בקטגוריית האתלטיקה בארצות הברית, כמו גם רכישות עוקבות של הקמעונאיות האזוריות "Sporting Goods" (שנרכשה בשנת 1997) ו-"The Athletic Fitters" (שנרכשה בשנת 1998).
תאגיד וולוורת' נותר חברת האם של פוט לוקר, ובשנת 1998 הוא שינה את שמו לונאטור גרופ בע"מ.
עד שנות התשעים, חברת הבת פוט לוקר הייתה אחראית ליותר מ-70 אחוזים ממכירות הנעליים של חברת קיני, בעוד שחברת הנעליים קיני חוותה ירידות.
ונאטור הודיעה על סגירת החנויות הנותרות של קיני ושל "Footquarters" ב-16 בספטמבר 1998.
ב-12 בפברואר 1999 העניק חבר מושבעים פדרלי באוסטין פיצוי של 341,000 דולר למנהל חנות נעליים לשעבר של פוט לוקר שטען כי החברה מפלה באופן שיטתי את עובדיה האפרו-אמריקאים בכך שהיא מציעה יותר אפשרויות קידום למנהלים לבנים.
ככל שהמותג "פוט לוקר" הפך לחטיבה עם כמות המכירות הגדולה ביותר של חברת "ונאטור" (היורשת של וולוורת'), ב-2 בנובמבר 2001 שינתה ונאטור את שמה לפוט לוקר בע"מ .
ב-19 בנובמבר 2004 הודיעה פוט לוקר כי הרווח הרבעוני שלה עלה ב-19 אחוזים, בעזרת מכירות חזקות יותר.
בשנת 2004 רכשה פוט לוקר את המותג "Footaction USA" וכ-350 חנויות מ-"Footstar" תמורת 350 מיליון דולר.
ב-14 באפריל 2004 הודיעה חברת פוט לוקר כי היא מסכימה לרכוש כ-350 חנויות מותג "Footaction" מחברת ".Footstar Inc" שפשטה רגל, תמורת 160 מיליון דולר כדי להתרחב לאזורים עירוניים.
ב-10 בינואר 2005 הודיעה החברה כי ניק גרייסטון הועלה לדרגת נשיא ומנכ"ל חטיבת "פוט לוקר ארצות הברית", וירש את טים פין שפרש מהחברה.
בשנת 2007, פוט לוקר שיתפה פעולה יחד עם "schoolPAX" להשקת תוכנית "Foot Locker School Rewards Program", שנועדה לספק תרומות צדקה לבתי ספר שנרשמים וקונים ברשת פוט לוקר עם מחזיק מפתחות מקודד או קוד בית ספר.
פוט לוקר רכשה את "CCS", קמעונאית לציוד סקייטבורד, מחברת "Alloy" תמורת 103 מיליון דולר במזומן.
בשנת 2011 הצטרפה פוט לוקר ל-"DoSomething.Org" לתוכנית "Foot Locker Scholar Athletes", המוענקת לספורטאים בתיכונים על כך שהפגינו מצוינות אקדמית וכן תרמו לקבוצת הספורט שלהם ובקהילותיהם.
ב-26 ביוני 2012, פוט לוקר חגגה 100 שנים להנפקה הראשונה שערכה קודמתה, חברת וולוורת', בבורסת ניו יורק על ידי צלצול פעמון הסגירה ליום המסחר.
בשנת 2013 רכשה החברה את הקמעונאית הגרמנית "Runners Point Group".
לאחר שלא עמד בציפיות התאגיד, פוט לוקר תכננה לסגור את יחידת "CCS" שלה, אך במקום זאת מכרה אותה ל-"Daddies Board Shop" בשנת 2014.
פוט לוקר עלתה בהתמדה בדירוג פורצ'ן 500. ממקום 446 בשנת 2011 למקום 363 בשנת 2018. חברת פוט לוקר רשמה מחזור שיא של 7.151 מיליארד דולר בסוף שנת הכספים 2014.
בשנת 2019 השקיעה פוט לוקר בחברות כמו "GOAT", אתר מקוון למכירת נעלי סניקרס ביד שנייה.
: 84אסיה, אוקיאניה והמזרח התיכון
פוטבזאורוס (שם מדעי: Futabasaurus) הוא סוג של זוחל ימי ממשפחת האלאסמוזאוריים שחי במשך הקרטיקון העליון לפני בערך 85 מיליון שנה מזמננו והוא האלאסמוזאור הראשון שהתגלה ביפן.
המאובנים שלו נחשפו לצד ממצאי צדפות Inoceramus, בתצורת טמיאמה שבפוקושימה, יפן ותוארו ב-2006 בידי החוקרים Sato ,Hasegawa ו-Manabe.
בסוג זה נכלל מין אחד - Futabasaurus suzukii, הקרוי על שם מגלה הממצאים סוזוקי.
במקור השם Futabasaurus התייחס לממצאי דינוזאור תרופוד שהתגלה ביפן, אך נחשב לטקסון מוטל בספק הקרוב לטירנוזאוריים.
שני הממצאים נקראים על שם קבוצת "Futaba Group" שגילתה את הממצאים של שתי הקבוצות.
היה זה פליוזאור גדול באורך 6.4 עד 9.2 מטרים ומשקל ממוצע של 3 עד 4 טונות והוא נחשב לקרובו של ההידרותרוזאורוס.
הוא בעל בעל סנפירים רחבים דומים לסנפירי צבי ים, איתם חתר ביעילות במים והיה בעל צוואר ארוך ושרירי שעזר לו ללכוד טרף בהפתעה.
עצם הבריח של הפליוזאור התמזגה עם עצם הזרוע ויצרה חלל רחב בחזהו.
זוחל זה היה טורף גדול ומהיר שנע באוקיינוס השקט במרדף אחרי דגים ודיונונים.
פוטהנדו ( בטמילית : தமிழ்ப்புத்தாண்டு, באנגלית Puthandu), הוא ראש השנה הטאמילי.
זהו היום הראשון בשנה בחודש צ'יטיראי, שהוא החודש הראשון בלוח השנה הטמילי, ונחגג באופן מסורתי כפסטיבל.
לוח השנה הטאמילי הוא לוח שמשי, המהווה את אחד המרכיבים בלוח השנה ההינדי, שהוא לוח ירחי-שמשי מסונכרן.
מועד הפסטיבל הוא חלק מהלוח ההינדי הכללי ונחשב יום חג.
יום זה, שהוא תחילתו של החודש הטמילי צ'יטיראי (Chithirai), חל ב־14 באפריל לפי לוח השנה הגרגוריאני.
חג הפוטהנדו מקובל על ידי הינדים מסוימים אף במקומות אחרים כראש השנה החדשה המסורתית, ואצל אחרים הוא נקרא בשמות אחרים כמו וישו במדינת קרלה, או באיסאקי במרכז וצפון הודו.
ביום זה, אנשים טאמילים מברכים זה את זה באומרם "Puthāaṇdu vāazhthugal!" ( ) או "Iṉiya puthaandu nalvāazhthugal!" ( ), ברכה המקבילה ל"שנה טובה ".
משקי הבית מנקים מראש היטב את הבית, מכינים מגש עם פירות, פרחים וחפצים מברכים, מאירים את מזבח הפוג'ה המשפחתי ומבקרים במקדשים המקומיים.
אנשים לובשים בגדים חדשים וילדים הולכים למבוגרים כדי לחלוק להם כבוד ולבקש את ברכתם.
הסעודה המשפחתית החגיגית היא סעודה צמחונית.
פוטהנדו נחגג גם על ידי טמילים והינדים מחוץ טמיל נאדו ו פונדיצ'רי, במקומות בהם מקובלת המורשת הטאמילית, כגון סרי לנקה, מלזיה, סינגפור, ראוניון, מאוריציוס ומדינות אחרות עם פזורה טמילית.
ראש השנה הטמילית רואה בשוויון האביב נקודת דרך חשובה בשנה, ומתחיל מעט אחריה, בדרך כלל חל ב -14 באפריל של השנה הגרגוריאנית.
היום מציין את היום הראשון של לוח השנה הטמילי המסורתי והוא חג ציבורי רשמי, הן בטמיל נאדו והן בסרי לנקה.
תאריך זהה מקובל לחגיגת השנה המסורתית במקומות נוספים, לדוגמה אסאם, מערב בנגל, קראלה, טריפורה, ביהר, אודישה, פנג'אב, הימאצ'אל פראדש, הריאנה, כמו גם בנפאל ובנגלדש.
מיאנמר, קמבודיה, לאוס, תאילנד ובסרי לנקה.
ציון יום זה במקומות כה רבים מבהיר את ההשפעה התרבותית ההדדית בדרום מזרח אסיה כבר באלף הראשון לספירה.
המועד מוזכר בספרות הטמילית הקדומה.
Nakkirar, מהאבות המייסדים של התרבות הטאמילית, כתב כי השמש העוברת דרך 11 סימני גלגל המזלות מתחילה במועד זה.
Tolkaapiyam, שהוא ספר הדקדוק הטמילי העתיק ביותר שנותר, וגילו אלפי שנים, מחלק את השנה לשש עונות בהן Chitterai שהוא החודש הראשון, ומסמן את תחילת עונת האביב.
גם Silappadikaaram מזכיר את גלגל המזלות המתחיל במועד זה.
חודש צ'יטיראי הוא החודש הראשון של לוח השנה שמשי הטמילי, ופוטהנדו בדרך כלל חל ב -14 באפריל.
בחלקים מסוימים של דרום טמיל נאדו, הפסטיבל נקרא Chittirai Vishu .
בערב פוטהנדו, נוהגים להגיש על גבי מגש שלושה סוגי פירות: מנגו, בננה ופרי-הג'ק.
את המגש נוהגים לקשט בעלים של בטל () ועלים של דקל ארקנה , ולצרף לקישוטים תכשיטי זהב / כסף, מטבעות / כסף, פרחים ומראה.
על פי המסורת הטמילית, מגש חגיגי זה מסמל את התעוררות השנה החדשה.
הכניסות לבית מעוטרות באבקת אורז צבעונית, בעיצובים הנקראים קולאם .
בעיר המקדש של מאדוראי מתקיימת תערוכת ענק הנקראת Chitterai Porutkaatchi.
פסטיבלים נערכים גם ב טירוצ'יראפאלי, Kanchipuram ובמקומות אחרים.
בנוסף, ילדים הולכים למבוגרים כדי לחלוק להם כבוד, והמבוגרים נותנים להם את ברכתם וכן דמי כיס כמתנה בתמורה, כאשר זו נחשבת תחילתה של שנה עסקית וסימן כלכלי טוב לבאות.
בין בני הנוער בכפרים מקובל לנהל מלחמות קוקוס, ובחלק מהמקומות גם מרוצי עגלות.
עונת הפוטהנדו החגיגית באפריל היא זמן לביקורי משפחה ולחידוש קשרים.
בהמשך היום, המשפחות נהנות מסעודת החג.
מוכנת לרוב מנה מיוחדת הנקראת Mangai-pachadi העשויה ממגוון טעמים.
יש במנה דבש תמרים מתוק, חרדל חריף, מנגו גולמי חמצמץ, נים מריר וצ'ילי אדום.
את המנה המורכבת טועמים הטמילים באופן פולחני, ויש משמעות לכל אחד מהטעמים במנה.
המנה היא תזכורת סמלית לכך שחייבים לצפות לכל הטעמים והחוויות בשנה החדשה הקרובה, שאף אירוע או פרק אינו מתוק או מר לחלוטין, החוויות הן ארעיות, ויש להפיק מהן את המרב.
במלזיה ובסינגפור, מצטרפים לטמילים גם סיקים, מלאיים ובנגלים, כדי לחגוג את השנה החדשה המסורתית.
מנהיגים מרחבי הקשת הפוליטית מברכים את הקהילה ההודית הטמילית האתנית לקראת השנה החדשה.
יש בציון החג גם הזדהות עם מאבקם של הטמילים בפזורה שמחוץ למדינה טאמיל נאדו שבהודו.
במקדשים הינדים, ובמרכזים קהילתיים מתקיימות גם תוכניות תרבות ואירועי תקשורת.
ככלל, יום זה הוא יום של חג, לכלל הקהילה ההודית.
ממשלת טאמיל נאדו (DMK) הכריזה בשנת 2008 כי יש לחגוג את השנה הטמילית ביום הראשון לחודש הטמילי Thai (14 בינואר) במקביל לפסטיבל הקציר של פונגל.
קיים דמיון מסוים בין השנה הטאמילית, לשנה העברית, אשר גם בה קיימים מספר ראשי שנה, ובה נכתב על חודש ניסן כי הוא החודש הראשון, אך במקביל נספרת השנה מחודש תשרי.
אך בניגוד לשנה העברית, בה מדובר בהגדרה סמלית, בתרבות הטמילית קיימת מחלוקת קשה ועתיקת יומין בנוגע להגדרת החודש הראשון בלוח השנה הטמילי.
שינוי מועד חגיגת השנה החדשה של טאמיל נאדו (הצהרת 2008) נחקק כחוק המדינה, על ידי חברי אספת ה- DMK וממשלתה, במדינת טאמיל נאדו ב־29 בינואר 2008. המעבר לחגיגות בינואר התאים לממשלה גם מסיבות אחרות, של התאמה וסינכרון עם לוחות שנה אחרים.
עם זאת, רוב הציבור התנגד לחקיקה זו, אף שהיא הסתמכה על מסמכים עתיקים.
החוק בוטל לאחר מכן, על ידי פעולת חקיקה נפרדת באספת טאמיל נאדו עם ממשלת AIADMK, בהובלת הרוב, ב־23 באוגוסט 2011. רבים בטמיל נאדו התעלמו מחקיקת ממשלת DMK שקבעה את תאריך הפסטיבל והמשיכו בחגיגת פסטיבל השנה החדשה המסורתית של פוטהנדו באמצע אפריל.
טענת החקיקה לשינוי השנה הדתית המסורתית על ידי ממשלת DMK נחקרה על ידי אנשי דת הינדים וחוקרים טמילים.
החוק זכה להתנגדות מצד הטמילים במדינה ובמקומות אחרים.
ואף נעשה ערעור לבית המשפט.
מפלגות האופוזיציה בטאמיל נאדו, גינו את החלטת הממשלה ודחקו בתומכיהם להמשיך ולחגוג את המועד המסורתי באמצע אפריל.
טאמילים בסרי לנקה, סינגפור, מלזיה וקנדה, שאינם כפופים לממשלת טאמיל נאדו, המשיכו לקיים את חגיגות השנה החדשה באמצע אפריל.
בניסיון להרגיע את הרגש העממי הודיעה ממשלת טאמיל נאדו כי למרות העברת ראש השנה לחודש ינואר, יתקיים במועד המקורי פסטיבל חדש ששמו "Chithirai Tirunal" (פסטיבל צ'יטיראי).
מנהיג ה- MDMK Vaiko, הלך בעקבותיו.
המחלוקת בין שני המועדים שככה, החגיגות הרשמיות במהלך השנה החדשה המסורתית באפריל התחדשו והחג הציבורי הושב לשנה החדשה הטמילית.
פוטו סטרקושה (באלבנית: Foto Strakosha; נולד ב-29 במרץ 1965 בעיירה ממלאי שבאלבניה) הוא כדורגלן אלבני ששיחק בעמדת השוער.
את רוב הקריירה שלו העביר סטרקושה ביוון.
סטרקושה נולד בעיירה ממלאי שבאלבניה והחל לשחק כדורגל בגיל צעיר.
בשנת 1988 הוא נקלט בדינמו טירנה עמה זכה באליפות, גביע וסופר-קאפ.
לאחר שנה וחצי בדינמו, עבר סטרקושה לשחק ביוון.
בשנת 1993 עבר לאולימפיאקוס בה שיחק עד לשנת 1997 עמה זכה באליפות הליגה.
בהמשך הוא עבר לפאניוניוס וזכה איתם בגביע יוון בכדורגל.
הוא שיחק בקבוצות שונות ביוון עד לפרישתו בשנת 2005 בגיל 40.
סטראשוה זומן לראשונה לנבחרת אלבניה בשנת 1990. הוא שיחק בנבחרת עד לשנת 2005.
לאחר פרישה ממשחק פעיל החל סטרקושה בקריירת אימון.
הוא היה מאמן שוערים של אולימפיאקוס עד לשנת 2007. בשנת 2011 הוא היה מאמן נבחרת הנוער של נבחרת אלבניה.
בשנת 2014 הוא חזר לאולימפיאקוס למספר שנים.
בשנת 2017 מונה סטרקושה למאמן השוערים של לאציו, בה שיחק בנו תומאס סטרקושה.
פוֹטַאקֶט היא עיר במדינת רוד איילנד שבארצות הברית.
לפי מפקד האוכלוסין משנת 2020, מתגוררים בעיר כ-75,604 תושבים, מה שהופך את העיר לרביעית בגודלה במדינה.
העיר נמצאת באזור ניו אינגלנד שבצפון מזרח ארצות הברית.
פּוטאקט הייתה מיושבת על ידי ילידים עוד לפני בואם של האירופאים.
המתיישב האירופי הראשון היה ג'וזף ג'נקס, שהגיע לאזור ממסצ'וסטס.
הוא רכש כ-60 דונם ליד מפלי פוטאקט ב-1671, ואז הקים מנסרה.
כל מה שג'נקס בנה נהרס מאוחר יותר, במהלך מלחמות האינדיאנים.
ב-1775 כבר גרו ופעלו בפוטאקט יצרני מוסקטים, שמן פשתן, אשלג וספינות.
במקביל, אוזיאל וילקינסון ומשפחתו הקימו מפעל ברזל שייצר עוגנים, מסמרים, ברגים, כלים חקלאיים ואפילו תותחים.
פוטאקט נחשבת למרכז משמעותי לייצור טקסטיל במהלך מלחמת העצמאות של ארצות הברית.
העיירה שגשגה מאוד במהלך שנות ה-20 של המאה ה-20 עת פעלו בה אולמות קולנוע ובתי מלון רבים, ובמקביל העיר חוותה תנופת בנייה משמעותית.
עסקי הטקסטיל בניו אינגלנד צנחו במהלך השפל הגדול, כאשר יצרנים רבים סגרו את מפעליהם ועברו דרומה, שם הפעילות וכוח העבודה היו זולים יותר.
פוטאקט הייתה העיר הרביעית בגדולה מבין 39 הערים והעיירות שברוד איילנד.
צפיפות האוכלוסין היא 3,224 נפש לקילומטר רבוע.
ההכנסה החציונית לנפש בעיר היא 17,008 דולר, לעומת 28,124 דולר למשק בית בעיר ו-40,578 דולר למשפחה.
לגברים הייתה הכנסה חציונית היא 31,129 דולר לעומת 23,391 דולר לנשים.
פוטאקט הוא גם אחד האזורים הבודדים בארצות הברית עם אוכלוסייה ליברית משמעותית, בעיקר פליטים ממשטרו של צ'ארלס טיילור.
למעשה, ברוד איילנד יש את אחוז הליברים הגבוה ביותר בארצות הברית.
באופן כללי, בפוטאקט יש ריכוז גבוה של מערב-אפריקאים.
18.9% אפרו אמריקאים לא היספנים
פוטבול דגלים הוא גרסה של פוטבול אמריקאי שבו, במקום להפיל שחקנים לקרקע, על קבוצת ההגנה להסיר דגל או דגלים ממנשא הדגלים הנלבש על כל שחקן בצורת חגורה ("הסרת דגל"), ובמקביל שחקן אחד רץ עם הכדור עד לשטח הקיצוני של המגרש בכדי לסיים דאון .
לספורט יש קהל חובבני חזק וכמה תחרויות לאומיות ובינלאומיות מדי שנה בחסות אגודות שונות.
בפוטבול דגלים המגע מוגבל בין שחקנים.
הגוף המנהל הבינלאומי של הספורט הוא הפדרציה הבינלאומית לכדורגל אמריקאי (IFAF).
בשנת 2022 נבחר פוטבול דגלים כאחד מהענפים החדשים שיתווספו לאולימפיאדת לוס אנג'לס (2028).
פוטבול הוא ענף ספורט בישראל המשוחק ברמת התחרות החובבנית והבינלאומית.
ליגת הפוטבול הישראלית (IFL) היא הליגה הבכירה במדינה בתחום התאקל פוטבול, ולצידה קיימות כמה ליגות משנה מיועדות בעיקר לנוער.
כל הפעילות מאורגנת על ידי איגוד הפוטבול הישראלי (IFL).
נכון לפברואר 2017, משחקים בישראל כ-1,350 שחקני פוטבול.
כמו כן פועלת בארץ ליגת פוטבול דגלים (פלאג פוטבול).
בנוסף לליגה הבוגרת, קיימת ליגת נוער תיכונים לפוטבול (IHFL), המונה 12 קבוצות: חיפה ראמס, קריית אונו וולבס, רמת השרון הוקס, לוחמי יהודה, כפירי ירושלים, מזכרת בתיה גורילות, נתניה שארקס, עמק יזרעאל האנטרס, להבות מודיעין, באר שבע, עוצמה-כרמיאל.
איגוד הפוטבול הישראלי (AFI) היא עמותה ללא מטרות רווח שהוקמה ב-1998. בשנת 2004 הוכר האיגוד רשמית על ידי מינהל הספורט במשרד החינוך, התרבות והספורט.
מאז, זהו הגוף המנהל הרשמי של הפוטבול בישראל.
AFI חברה בפדרציה הבינלאומית לפוטבול.
ב-2019 אירחה ישראל במגרשי עמק הארזים את אליפות אירופה בפלאג פוטבול.
ב-2021 אירחה ישראל במגרשי עמק הארזים בירושלים (ושלבי גמר באצטדיון טדי) את אליפות העולם בפוטבול דגלים.
האליפויות כללו טורנירים מקבילים לנבחרות גברים ונשים.
ישראל נבחרה תחילה לארח את אליפות העולם כבר ב-2014 אך בשל מבצע צוק איתן והחששות הביטחוניים היא הועברה לאיטליה.
בקיץ 2005 קמה ליגת הפוטבול הישראלית (או בקיצורה האנגלי IFL) בהובלת עופרי בוקר.
בעונה הראשונה, 2005/2006 שיחקו שחקני ה-IFL עם ציוד מיגון חלקי וללא גוף מנהל רשמי.
אולם לאחר האיחוד עם ה-AFI (ארגון השייך לרוברט קראפט שעד אז התרכז בפלאג פוטבול) קמה ליגה בה משחקים עם ציוד מיגון מלא.
בעונת 2010–2011 שיחקו בליגה שמונה קבוצות: באר-שבע בלק סווארם, ג'ודאן רבלס, הרצליה האמרס, חיפה אנדרדוגס, ירושלים ליונס, ירושלים קינגס, תל אביב פיונירס בעונת 2011–2012 הצטרפו לליגה עוד שתי קבוצות: כוכבי הצפון ופתח תקווה טרופרס.
מדינת ישראל מיוצגת בתחרויות בינלאומיות באמצעות נבחרת ישראל בפוטבול אשר הוקמה ב-2012 והורכבה בעיקר משחקני ליגת הפוטבול.
המשחק הגדול הראשון של הנבחרת התרחש ב-17 במאי של אותה השנה.
המאמן הראשי של הנבחרת הוא ג'יי הופמן.
רוברט קראפט הבעלים של ניו אינגלנד פטריוטס מליגת ה-NFL, הוא התורם הגדול ביותר ליוזמות השונות בפוטבול הישראלי.
קראפט תרם מיליוני דולרים לליגה הישראלית.
בנוסף, בשל נדיבותו נקרא על שמו אצטדיון הפוטבול בעמק הארזים, אצטדיון קראפט, שהוא אצטדיון הפוטבול היחיד בישראל.
אשתו של קראפט, מיירה קראפט, תרמה מיליוני דולרים לפוטבול נשי במדינה.
פוטבול דגלים יופיע לראשונה כספורט אולימפי באולימפיאדת לוס אנג'לס שתיערך בשנת 2028 בלוס אנג'לס שבקליפורניה, ארצות הברית.
הוועד האולימפי הבין-לאומי אישר את צירופו של הענף לתוכנית התחרויות של המשחקים האולימפיים בכינוס שנערך בחודש אוקטובר 2023 במומבאי שבהודו, לצד ארבעה ענפים נוספים: קריקט, סקווש, בייסבול/סופטבול, ולקרוס.
במשחקים יתקיימו שני טורנירים, אחד לגברים ואחד לנשים, בקבוצות של חמישה שחקנים, על מגרש בגודל של 50 יארד ללא שחקני קו.
פוטו-מוליכות היא תופעה אופטית וחשמלית שבה חומר הופך לבעל מוליכות חשמלית גבוהה יותר כתוצאה מבליעת קרינה אלקטרומגנטית כגון אור נראה, אור על-סגול, אור תת-אדום או קרינת גמא.
כאשר אור נבלע בחומר כגון מוליך למחצה, מספר האלקטרונים החופשיים והחורים גדל, מה שמוביל לעלייה במוליכות החשמלית.
כדי לגרום לעירור, על האור הפוגע במוליך למחצה להיות בעל אנרגיה מספקת כדי להעלות אלקטרונים מעבר לפער אסור, או לעורר את הזיהומים בתוך הפער האסור.
כאשר משתמשים בממתח מתח ונגד עומס בטור למוליך למחצה, ניתן למדוד מפל מתח על פני נגדי העומס כאשר השינוי במוליכות החשמלית של החומר משנה את הזרם במעגל.
דוגמאות קלאסיות לחומרים פוטו-מוליכים כוללות:
סרטי צילום: , פוג'יפילם, אגפאכרום וכו', המבוססים על ו.
ה פולי, המשמש באופן נרחב בצילום מסמכים (קסרוגרפיה ).
, המשמשת ביישומי גילוי תת-אדום, כגון בטילי הסיידוויינדר האמריקאים ובטילי האטול הסובייטיים (כיום רוסיים) מתבייתי החום;
סלניום, שהיה בשימוש בטלוויזיה מוקדמת ובצילום מסמכים.
פוטו-מוליכים מולקולריים כוללים תרכובות אורגניות, אי-אורגניות ולעיתים רחוקות יותר קומפלקסים.
כאשר חומר פוטו-מוליך מחובר כחלק ממעגל, הוא מתפקד כנגד שההתנגדות שלו תלויה בעוצמת האור.
בהקשר זה, החומר נקרא נגד רגיש לאור (נגד תלוי-אור או פוטו-מוליך).
היישום הנפוץ ביותר של נגדים כאלו הוא כ, כלומר התקנים המודדים את עוצמת האור.